CELEX: 
Language: el
Date: 2022-06-16 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) /... ΤΗΣ ΕΠΙΤΡΟΠΗΣ για την τροποποίηση του παραρτήματος VII του εκτελεστικού κανονισμού (ΕΕ) 2019/2072 σχετικά με τις απαιτήσεις για την εισαγωγή στην Ένωση ορισμένων καρπών Capsicum (L.), Citrus L., Citrus sinensis Pers., Prunus persica (L.) Batsch και Punica granatum L.

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 16.6.2022
            
            
               για την τροποποίηση του παραρτήματος VII του εκτελεστικού κανονισμού (ΕΕ) 2019/2072 σχετικά με τις απαιτήσεις για την εισαγωγή στην Ένωση ορισμένων καρπών Capsicum (L.), Citrus L., Citrus sinensis Pers., Prunus persica (L.) Batsch και Punica granatum L.
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ
                  1
               , και ιδίως το άρθρο 41 παράγραφος 2,
            
            
               Εκτιμώντας τα ακόλουθα:
            
            
               (1)Στον εκτελεστικό κανονισμό (ΕΕ) 2019/2072 της Επιτροπής
                  2
               , στο παράρτημα II μέρος Α, καθορίζεται ο κατάλογος των ενωσιακών επιβλαβών οργανισμών καραντίνας που δεν είναι γνωστή η παρουσία τους στο έδαφος της Ένωσης. Ο εκτελεστικός κανονισμός (ΕΕ) 2019/2072 αποσκοπεί στην πρόληψη της εισόδου, εγκατάστασης και εξάπλωσης τέτοιων επιβλαβών οργανισμών στο έδαφος της Ένωσης, με τον καθορισμό ειδικών απαιτήσεων, στο παράρτημα VII, για την είσοδο στο έδαφος της Ένωσης ορισμένων φυτών, φυτικών προϊόντων και άλλων αντικειμένων.
            
            
               (2)Ο Thaumatotibia leucotreta (Meyrick) (στο εξής: συγκεκριμένος επιβλαβής οργανισμός) καταγράφεται ως ενωσιακός επιβλαβής οργανισμός καραντίνας, η παρουσία του οποίου στην Ένωση δεν είναι γνωστή, στο μέρος Α του παραρτήματος II του εκτελεστικού κανονισμού (ΕΕ) 2019/2072. Καταγράφεται επίσης ως επιβλαβής οργανισμός προτεραιότητας στο παράρτημα του κατ’ εξουσιοδότηση κανονισμού (ΕΕ) 2019/1702 της Επιτροπής
                  3
               . Ο συγκεκριμένος επιβλαβής οργανισμός είναι πολυφάγος και έχει εντοπιστεί σε διάφορα φυτά-ξενιστές κατά τη διάρκεια συνοριακών ελέγχων στο έδαφος της Ένωσης. 
            
            
               (3)Υπάρχουν ειδικές απαιτήσεις εισαγωγής για τους καρπούς των Capsicum (L.), Citrus L., εκτός των Citrus aurantiifolia (Christm.) Swingle και Citrus limon (L.) Osbeck, για καρπούς του Prunus persica (L.) Batsch και του Punica granatum L., με σκοπό την προστασία του εδάφους της Ένωσης από τον συγκεκριμένο επιβλαβή οργανισμό
                  4
               . Το Citrus L. είναι μια κατηγορία που περιλαμβάνει καρπούς του Citrus sinensis Pers.
            
            
               (4)Σύμφωνα με τις υφιστάμενες απαιτήσεις εισαγωγής, οι πληροφορίες σχετικά με την απαλλαγή χώρας και την απαλλαγή περιοχής για τον συγκεκριμένο επιβλαβή οργανισμό, τη χρήση συστημικής προσέγγισης και κάθε επεξεργασία μετά τη συγκομιδή, μαζί με γραπτή απόδειξη της αποτελεσματικότητας των εν λόγω απαιτήσεων, πρέπει να κοινοποιούνται πριν από τη διάθεση στο εμπόριο. Οι πληροφορίες αυτές αναμένεται να διευκολύνουν την αξιολόγηση της αποτελεσματικότητας των υφιστάμενων ειδικών απαιτήσεων. Η αποτελεσματικότητα αυτή θα πρέπει να μετράται ανάλογα με τον αριθμό περιπτώσεων μη συμμόρφωσης λόγω του συγκεκριμένου επιβλαβούς οργανισμού στα εισαγόμενα προϊόντα-ξενιστές. 
            
            
               (5)Δεδομένου ότι οι περιπτώσεις μη συμμόρφωσης των φορτίων με τις ειδικές απαιτήσεις εισαγωγών λόγω της παρουσίας του συγκεκριμένου επιβλαβούς οργανισμού στα προϊόντα-ξενιστές εξακολουθούν να παρατηρούνται κατά τη διάρκεια συνοριακών ελέγχων στο έδαφος της Ένωσης, δικαιολογείται η τροποποίηση των ειδικών απαιτήσεων που ορίζονται στο παράρτημα VII του εκτελεστικού κανονισμού (ΕΕ) 2019/2072. Ειδικότερα, οι ειδικές απαιτήσεις σχετικά με την απαλλαγή του τόπου παραγωγής, την επεξεργασία μετά τη συγκομιδή και τη συστημική προσέγγιση, θα πρέπει να τροποποιηθούν ώστε να προσφέρουν καλύτερες εγγυήσεις για το ότι τα προϊόντα καρπών που διατίθενται στην αγορά είναι απαλλαγμένα από επιβλαβείς οργανισμούς. 
            
            
               (6)Η τροποποίηση των ειδικών απαιτήσεων βασίζεται στις επιστημονικές και τεχνικές πληροφορίες της ανάλυσης κινδύνου από επιβλαβείς οργανισμούς που διενεργήθηκε από την Ευρωπαϊκή και Μεσογειακή Οργάνωση για την Προστασία των Φυτών (στο εξής: EPPO), στις εκτιμήσεις κινδύνου για εμπορεύματα που διενεργήθηκαν από την Ευρωπαϊκή Αρχή για την Ασφάλεια των Τροφίμων για τα εσπεριδοειδή Citrus spp που εισάγονται από το Ισραήλ
                  5
                και τη Νότια Αφρική
                  6
               , στη σχετική επιστημονική βιβλιογραφία και στα σχόλια που ελήφθησαν από τρίτες χώρες μετά από διαβούλευση στο πλαίσιο του Παγκόσμιου Οργανισμού Εμπορίου (Συμφωνία για την εφαρμογή μέτρων υγειονομικής και φυτοϋγειονομικής προστασίας). 
            
            
               (7)Θα πρέπει να διασφαλίζονται η αντίστοιχη έγκριση των εγκαταστάσεων, οι απαιτήσεις για τις εγκαταστάσεις επεξεργασίας, η παρακολούθηση, ο έλεγχος, οι διαδικασίες τεκμηρίωσης και η τήρηση αρχείων για την εφαρμοζόμενη επεξεργασία, ώστε να εξασφαλίζεται η φυτοϋγειονομική ασφάλεια και ιχνηλασιμότητα.
            
            
               (8)Επί του παρόντος, οι απαιτήσεις που καθορίζονται στο παράρτημα VII του εκτελεστικού κανονισμού (ΕΕ) 2019/2072 για τα εσπεριδοειδή Citrus L. ισχύουν επίσης για το Citrus sinensis Pers. Βάσει των δεδομένων μη συμμόρφωσης λόγω της παρουσίας του συγκεκριμένου επιβλαβούς οργανισμού στα εσπεριδοειδή, οι καρποί του Citrus sinensis Pers. θα πρέπει να υπόκεινται σε χωριστές απαιτήσεις και όχι στις ίδιες απαιτήσεις με άλλους καρπούς Citrus L. Αυτό είναι σημαντικό για να διασφαλιστεί καλύτερα η απουσία του συγκεκριμένου επιβλαβούς οργανισμού σ’αυτά. Οι εν λόγω απαιτήσεις θα πρέπει να περιλαμβάνουν συστημική προσέγγιση με ειδικό καθεστώς ψυχρής επεξεργασίας, ενδεχομένως με στάδιο πρόψυξης, προκειμένου να διασφαλίζεται η μέγιστη δυνατή πιθανότητα απαλλαγής από επιβλαβείς οργανισμούς. 
            
            
               (9)Για να μπορέσουν οι αρμόδιες αρχές και οι επαγγελματίες να προσαρμοστούν στη συστημική προσέγγιση για το Citrus sinensis Pers., θα πρέπει να προβλεφθεί, έως τις 31 Δεκεμβρίου 2022, εναλλακτική και προσωρινή απαίτηση συστημικής προσέγγισης, η οποία περιλαμβάνει στάδιο πρόψυξης της πούλπας του καρπού στους 5 °C, ακολουθούμενο από ψυχρή επεξεργασία για 25 ημέρες τουλάχιστον σε καθορισμένη θερμοκρασία μεταξύ -1 °C και +2 °C. 
            
            
               (10)Στην περίπτωση του Citrus sinensis Pers., όταν η ψυχρή επεξεργασία εφαρμόζεται κατά τη μεταφορά των εν λόγω καρπών, θα πρέπει να τηρούνται αρχεία σχετικά με την εφαρμογή της επεξεργασίας και να διατίθενται κατόπιν αιτήματος.
            
            
               (11)Ο παρών κανονισμός θα πρέπει να αρχίσει να ισχύει και να εφαρμοστεί το συντομότερο δυνατόν, ώστε οι ενισχυμένες απαιτήσεις, οι οποίες αυξάνουν την προστασία της Ένωσης απέναντι στον εν λόγω επιβλαβή οργανισμό, να εφαρμοστούν το συντομότερο δυνατόν, προκειμένου να ληφθούν υπόψη τα φορτία των εν λόγω καρπών που μεταφέρονται στην Ένωση κατά τον χρόνο έναρξης ισχύος του παρόντος κανονισμού. 
            
            
               (12)Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών, 
            
         
         
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Το παράρτημα VII του εκτελεστικού κανονισμού (ΕΕ) 2019/2072 τροποποιείται σύμφωνα με το παράρτημα του παρόντος κανονισμού.
            
            
               Άρθρο 2
            
            
               Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την [Υπηρεσία Εκδόσεων: να προστεθεί η ημερομηνία: εικοστή ημέρα από την ημερομηνία έναρξης ισχύος]. 
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 16.6.2022
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
            
         
         
            
                  
                     (1)
                  
                        ΕΕ L 317 της 23.11.2016, σ. 4.
               
               
                  
                     (2)
                  
                        Εκτελεστικός κανονισμός (ΕΕ) 2019/2072 της Επιτροπής, της 28ης Νοεμβρίου 2019, για τη θέσπιση ενιαίων όρων για την εφαρμογή του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου, όσον αφορά τα προστατευτικά μέτρα κατά των επιβλαβών για τα φυτά οργανισμών, και για την κατάργηση του κανονισμού (ΕΚ) αριθ. 690/2008 της Επιτροπής και την τροποποίηση του εκτελεστικού κανονισμού (ΕΕ) 2018/2019 της Επιτροπής (ΕΕ L 319 της 10.12.2019, σ. 1).
               
               
                  
                     (3)
                  
                        Κατ’ εξουσιοδότηση κανονισμός (ΕΕ) 2019/1702 της Επιτροπής, της 1ης Αυγούστου 2019, για τη συμπλήρωση του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου μέσω της κατάρτισης του καταλόγου των επιβλαβών οργανισμών προτεραιότητας (ΕΕ L 260 της 11.10.2019, σ. 8).
               
               
                  
                     (4)
                  
                        EPPO (2013) Pest risk analysis for Thaumatotibia leucotreta (Ανάλυση κινδύνου επιβλαβούς οργανισμού για τον Thaumatotibia leucotreta). EPPO, Παρίσι. 
                  https://pra.eppo.int/pra/9305d7ed-2788-46dc-882d-b4641fa24fff
                   
               
               
                  
                     (5)
                  
                        Scientific Opinion on the commodity risk assessment of Citrus L. fruits from Israel for Thaumatotibia leucotreta under a systems approach (Επιστημονική γνώμη σχετικά με την εκτίμηση κινδύνου για εμπορεύματα εσπεριδοειδών Citrus L. από το Ισραήλ για Thaumatotibia leucotreta στο πλαίσιο συστημικής προσέγγισης). EFSA Journal 2021·19(3):6427, σ. 36. https://doi.org/10.2903/j.efsa.2021.6427.
               
               
                  
                     (6)
                  
                        Scientific Opinion on the commodity risk assessment of Citrus L. fruits from South Africa for Thaumatotibia leucotreta under a systems approach (Επιστημονική γνώμη σχετικά με την εκτίμηση κινδύνου για εμπορεύματα εσπεριδοειδών Citrus L. από τη Νότια Αφρική για Thaumatotibia leucotreta στο πλαίσιο συστημικής προσέγγισης). EFSA Journal·19(8):6799, σ. 63. https://doi.org/10.2903/j.efsa.2021.6799.
               
            
      
    ---documentbreak--- 
      
         
         
            
               EL
            
            
            
               ΠΑΡΑΡΤΗΜΑ
            
            
            
               Ο πίνακας του παραρτήματος VII του εκτελεστικού κανονισμού (ΕΕ) 2019/2072 τροποποιείται ως εξής:
            
            
            
               1)
                     το σημείο 62 αντικαθίσταται από το ακόλουθο κείμενο:
            
            
            
                     
                        «62.
                     
                  
                  
                     
                        Καρποί Capsicum (L.), Citrus L. πλην των Citrus aurantiifolia (Christm.) Swingle Citrus limon (L.) Osbeck. και Citrus sinensis Pers., Prunus persica (L.) Batsch και Punica granatum L.
                     
                  
                  
                     
                        0709 60 10
                     
                     
                        0709 60 91
                     
                     
                        0709 60 95
                     
                     
                        0709 60 99
                     
                     
                        ex 0805 10 80 ex 0805 21 10 ex 0805 21 90 ex 0805 22 00 ex 0805 29 00 ex 0805 40 00 ex 0805 50 10 ex 0805 90 00 0809 30 10
                     
                     
                        0809 30 90
                     
                     
                        ex 0810 90 75
                     
                  
                  
                     
                        Χώρες της αφρικανικής ηπείρου, Πράσινο Ακρωτήριο, Αγία Ελένη, Μαδαγασκάρη, Ρεϊνιόν, Μαυρίκιος και Ισραήλ
                     
                  
                  
                     
                        Επίσημη δήλωση σύμφωνα με την οποία: 
                     
                     
                     
                        α) οι καρποί κατάγονται από χώρα αναγνωρισμένη ως απαλλαγμένη από Thaumatotibia leucotreta (Meyrick) σύμφωνα με τα σχετικά διεθνή πρότυπα για τα φυτοϋγειονομικά μέτρα, με την προϋπόθεση ότι αυτό το καθεστώς απαλλαγής δηλώθηκε εκ των προτέρων εγγράφως στην Επιτροπή από την εθνική υπηρεσία φυτοπροστασίας της χώρας καταγωγής, 
                     
                     
                     
                        ή 
                     
                     
                     
                        β) οι καρποί κατάγονται από περιοχή που πιστοποιήθηκε από την εθνική υπηρεσία φυτοπροστασίας της χώρας καταγωγής ως απαλλαγμένη από Thaumatotibia leucotreta (Meyrick), σύμφωνα με το διεθνές πρότυπο για τα φυτοϋγειονομικά μέτρα ISPM 4 (*). Η απαλλαγμένη από τον επιβλαβή οργανισμό περιοχή αναγράφεται στο πιστοποιητικό φυτοϋγείας, με την προϋπόθεση ότι αυτό το καθεστώς απαλλαγής δηλώθηκε εκ των προτέρων εγγράφως στην Επιτροπή από την εθνική υπηρεσία φυτοπροστασίας της χώρας καταγωγής, 
                     
                     
                     
                        ή
                     
                     
                     
                        γ) οι καρποί: 
                     
                     
                        i) κατάγονται από τόπο παραγωγής που πιστοποιήθηκε από την εθνική υπηρεσία φυτοπροστασίας της χώρας καταγωγής ως απαλλαγμένος από Thaumatotibia leucotreta (Meyrick), σύμφωνα με το διεθνές πρότυπο για τα φυτοϋγειονομικά μέτρα ISPM 10(**), και περιλαμβάνεται στον κατάλογο κωδικών τόπων παραγωγής, ο οποίος έχει κοινοποιηθεί εκ των προτέρων εγγράφως στην Επιτροπή από την εθνική υπηρεσία φυτοπροστασίας της χώρας καταγωγής,
                     
                     
                     
                        και
                     
                     
                         
                     
                     
                        ii) υποβλήθηκαν σε επίσημες επιθεωρήσεις που διενεργήθηκαν στον τόπο παραγωγής σε κατάλληλες χρονικές στιγμές κατά τη διάρκεια της καλλιεργητικής περιόδου και πριν από την εξαγωγή, συμπεριλαμβανομένης οπτικής εξέτασης με ένταση τέτοια ώστε να επιτρέπει τουλάχιστον την ανίχνευση επιπέδου μόλυνσης 2 % με επίπεδο εμπιστοσύνης 95 %, σύμφωνα με το διεθνές πρότυπο για τα φυτοϋγειονομικά μέτρα ISPM 31 (***) και συμπεριλαμβανομένης δειγματοληψίας καταστροφής στην περίπτωση παρουσίας συμπτωμάτων, και βρέθηκαν απαλλαγμένοι από Thaumatotibia leucotreta (Meyrick),
                     
                     
                     
                        και 
                     
                     
                     
                        iii) συνοδεύονται από πιστοποιητικό φυτοϋγείας στο οποίο αναγράφονται οι κωδικοί τόπων παραγωγής, 
                     
                     
                     
                        ή 
                     
                     
                     
                        δ) οι καρποί
                     
                     
                        i) έχουν καλλιεργηθεί σε εγκεκριμένη μονάδα παραγωγής που περιλαμβάνεται στον κατάλογο κωδικών μονάδων παραγωγής που έχει κοινοποιηθεί εκ των προτέρων εγγράφως στην Επιτροπή από την εθνική υπηρεσία φυτοπροστασίας της χώρας καταγωγής, 
                     
                     
                     
                        και 
                     
                     
                     
                        ii) έχουν υποβληθεί σε αποτελεσματική συστημική προσέγγιση για να διασφαλίζεται ότι είναι απαλλαγμένοι από τον Thaumatotibia leucotreta (Meyrick), σύμφωνα με το διεθνές πρότυπο για τα φυτοϋγειονομικά μέτρα ISPM 14(*****), ή σε αποτελεσματική αυτόνομη επεξεργασία μετά τη συγκομιδή για να διασφαλίζεται ότι είναι απαλλαγμένοι από τον Thaumatotibia leucotreta (Meyrick), με την προϋπόθεση ότι η αντίστοιχη συστημική προσέγγιση που χρησιμοποιήθηκε στην επεξεργασία μετά τη συγκομιδή, μαζί με γραπτή απόδειξη της αποτελεσματικότητάς της, έχει δηλωθεί εκ των προτέρων εγγράφως στην Επιτροπή από την εθνική υπηρεσία φυτοπροστασίας της χώρας καταγωγής και ότι η επεξεργασία μετά τη συγκομιδή έχει αξιολογηθεί από την Ευρωπαϊκή Αρχή για την Ασφάλεια των Τροφίμων,
                     
                     
                     
                        και
                     
                     
                     
                        iii) πριν από την εξαγωγή, έχουν υποβληθεί σε επίσημες επιθεωρήσεις για την παρουσία Thaumatotibia leucotreta (Meyrick) με ένταση τέτοια ώστε να επιτρέπει τουλάχιστον την ανίχνευση επιπέδου μόλυνσης 2 % με επίπεδο εμπιστοσύνης 95 %, σύμφωνα με το διεθνές πρότυπο για τα φυτοϋγειονομικά μέτρα ISPM 31 (***) και συμπεριλαμβανομένης δειγματοληψίας καταστροφής σε περίπτωση παρουσίας συμπτωμάτων,
                     
                     
                     
                        και
                     
                     
                     
                        iv) συνοδεύονται από πιστοποιητικό φυτοϋγείας στο οποίο αναγράφονται οι κωδικοί τόπων παραγωγής και αναφέρονται οι λεπτομέρειες της μεθόδου που χρησιμοποιήθηκε για την επεξεργασία μετά τη συγκομιδή, ή τη χρήση της συστημικής προσέγγισης.» 
                     
                  
               
               ·
            
            
               2)
                     μεταξύ των σημείων 62 και 63 παρεμβάλλεται το ακόλουθο σημείο 62.1:
            
            
            
                     
                        «62.1
                     
                  
                  
                     
                        Καρποί του Citrus sinensis Pers.
                     
                  
                  
                     
                        0805 10 22
                     
                     
                        0805 10 24
                     
                     
                        0805 10 28
                     
                     
                        ex 0805 10 80
                     
                  
                  
                     
                        Χώρες της αφρικανικής ηπείρου, Πράσινο Ακρωτήριο, Αγία Ελένη, Μαδαγασκάρη, Ρεϊνιόν, Μαυρίκιος και Ισραήλ
                     
                  
                  
                     
                        Επίσημη δήλωση σύμφωνα με την οποία: 
                     
                     
                     
                        α) οι καρποί κατάγονται από χώρα αναγνωρισμένη ως απαλλαγμένη από Thaumatotibia leucotreta (Meyrick) σύμφωνα με τα σχετικά διεθνή πρότυπα για τα φυτοϋγειονομικά μέτρα, με την προϋπόθεση ότι αυτό το καθεστώς απαλλαγής δηλώθηκε εκ των προτέρων εγγράφως στην Επιτροπή από την εθνική υπηρεσία φυτοπροστασίας της χώρας καταγωγής, 
                     
                     
                     
                        ή 
                     
                     
                     
                        β) οι καρποί κατάγονται από περιοχή που πιστοποιήθηκε από την εθνική υπηρεσία φυτοπροστασίας της χώρας καταγωγής ως απαλλαγμένη από Thaumatotibia leucotreta (Meyrick), σύμφωνα με το διεθνές πρότυπο για τα φυτοϋγειονομικά μέτρα ISPM 4 (*). Η απαλλαγμένη από τον επιβλαβή οργανισμό περιοχή αναγράφεται στο πιστοποιητικό φυτοϋγείας, με την προϋπόθεση ότι αυτό το καθεστώς απαλλαγής δηλώθηκε εκ των προτέρων εγγράφως στην Επιτροπή από την εθνική υπηρεσία φυτοπροστασίας της χώρας καταγωγής, 
                     
                     
                     
                        ή
                     
                     
                     
                        γ) οι καρποί
                     
                     
                        i) κατάγονται από τόπο παραγωγής που πιστοποιήθηκε από την εθνική υπηρεσία φυτοπροστασίας της χώρας καταγωγής ως απαλλαγμένος από Thaumatotibia leucotreta (Meyrick), σύμφωνα με το διεθνές πρότυπο για τα φυτοϋγειονομικά μέτρα ISPM 10(**), και περιλαμβάνεται στον κατάλογο κωδικών τόπων παραγωγής, ο οποίος έχει κοινοποιηθεί εκ των προτέρων εγγράφως στην Επιτροπή από την εθνική υπηρεσία φυτοπροστασίας της χώρας καταγωγής,
                     
                     
                     
                        και
                     
                     
                         
                     
                     
                        ii) υποβλήθηκαν σε επίσημες επιθεωρήσεις που διενεργήθηκαν στον τόπο παραγωγής σε κατάλληλες χρονικές στιγμές κατά τη διάρκεια της καλλιεργητικής περιόδου και πριν από την εξαγωγή, συμπεριλαμβανομένης οπτικής εξέτασης με ένταση τέτοια ώστε να επιτρέπει τουλάχιστον την ανίχνευση επιπέδου μόλυνσης 2 % με επίπεδο εμπιστοσύνης 95 %, σύμφωνα με το διεθνές πρότυπο για τα φυτοϋγειονομικά μέτρα ISPM 31 (***) και συμπεριλαμβανομένης δειγματοληψίας καταστροφής σε περίπτωση παρουσίας συμπτωμάτων, και βρέθηκαν απαλλαγμένοι από Thaumatotibia leucotreta (Meyrick),
                     
                     
                     
                        και 
                     
                     
                     
                        iii) συνοδεύονται από πιστοποιητικό φυτοϋγείας στο οποίο αναγράφονται οι κωδικοί τόπων παραγωγής, 
                     
                     
                     
                        ή 
                     
                     
                     
                        δ) οι καρποί:
                     
                     
                        i) έχουν καλλιεργηθεί σε εγκεκριμένη μονάδα παραγωγής που περιλαμβάνεται στον κατάλογο κωδικών μονάδων παραγωγής που έχει κοινοποιηθεί εκ των προτέρων εγγράφως στην Επιτροπή από την εθνική υπηρεσία φυτοπροστασίας της χώρας καταγωγής,
                     
                     
                     
                        και
                     
                     
                     
                        ii) έχουν υποβληθεί:
                     
                     
                     
                        -σε αποτελεσματική συστημική προσέγγιση, η οποία περιλαμβάνει ψυχρή επεξεργασία στους 0 °C έως -1 °C για 16 ημέρες τουλάχιστον, σύμφωνα με τα σχετικά διεθνή πρότυπα για τα φυτοϋγειονομικά μέτρα ISPM 14(*****) και ISPM 42(****), με την προϋπόθεση ότι η ψυχρή επεξεργασία έχει τεκμηριωθεί και ελεγχθεί για κάθε φορτίο από την τρίτη χώρα εξαγωγής και ότι η συστημική προσέγγιση, μαζί με γραπτή απόδειξη της αποτελεσματικότητάς της, έχει δηλωθεί εκ των προτέρων εγγράφως στην Επιτροπή από την εθνική υπηρεσία φυτοπροστασίας της χώρας καταγωγής,
                     
                     
                     
                        ή
                     
                     
                     
                        -σε αποτελεσματική συστημική προσέγγιση σύμφωνα με το διεθνές πρότυπο για τα φυτοϋγειονομικά μέτρα ISPM 14(*****), η οποία περιλαμβάνει στάδιο πρόψυξης της πούλπας του καρπού στη θερμοκρασία της εφαρμοζόμενης ψυχρής επεξεργασίας, ακολουθούμενο από την ψυχρή επεξεργασία για 20 ημέρες τουλάχιστον σε καθορισμένη θερμοκρασία μεταξύ -1° C και +2 °C, με την προϋπόθεση ότι το στάδιο πρόψυξης και η ψυχρή επεξεργασία έχουν τεκμηριωθεί και ελεγχθεί για κάθε φορτίο από την τρίτη χώρα εξαγωγής και με την προϋπόθεση ότι η συστημική προσέγγιση, μαζί με γραπτή απόδειξη της αποτελεσματικότητάς της, έχει δηλωθεί εκ των προτέρων εγγράφως στην Επιτροπή από την εθνική υπηρεσία φυτοπροστασίας της χώρας καταγωγής,
                     
                     
                     
                        ή
                     
                     
                     
                        -σε αποτελεσματική αυτόνομη επεξεργασία μετά τη συγκομιδή για να διασφαλίζεται ότι είναι απαλλαγμένοι από Thaumatotibia leucotreta (Meyrick), με την προϋπόθεση ότι η αντίστοιχη επεξεργασία μετά τη συγκομιδή, μαζί με γραπτή απόδειξη της αποτελεσματικότητάς της, έχει δηλωθεί εκ των προτέρων εγγράφως στην Επιτροπή από την εθνική υπηρεσία φυτοπροστασίας της χώρας καταγωγής και ότι έχουν αξιολογηθεί από την Ευρωπαϊκή Αρχή για την Ασφάλεια των Τροφίμων,
                     
                     
                     
                        ή
                     
                     
                     
                        -έως τις 31 Δεκεμβρίου 2022 σε αποτελεσματική συστημική προσέγγιση σύμφωνα με το διεθνές πρότυπο για τα φυτοϋγειονομικά μέτρα ISPM 14(*****), η οποία περιλαμβάνει στάδιο πρόψυξης της πούλπας του καρπού στους 5 °C, ακολουθούμενο από ψυχρή επεξεργασία για 25 ημέρες τουλάχιστον σε καθορισμένη θερμοκρασία μεταξύ -1 °C και +2 °C, με την προϋπόθεση ότι το στάδιο πρόψυξης και η ψυχρή επεξεργασία έχουν τεκμηριωθεί και ελεγχθεί για κάθε φορτίο από την τρίτη χώρα εξαγωγής και με την προϋπόθεση ότι η συστημική προσέγγιση, μαζί με γραπτή απόδειξη της αποτελεσματικότητάς της, έχει δηλωθεί εκ των προτέρων εγγράφως στην Επιτροπή από την εθνική υπηρεσία φυτοπροστασίας της χώρας καταγωγής,
                     
                     
                     
                        και 
                     
                     
                     
                        iii) πριν την εξαγωγή, έχουν υποβληθεί σε επίσημες επιθεωρήσεις για την παρουσία Thaumatotibia leucotreta (Meyrick) με ένταση τέτοια ώστε να επιτρέπει τουλάχιστον την ανίχνευση επιπέδου μόλυνσης 2 % με επίπεδο εμπιστοσύνης 95 %, σύμφωνα με το διεθνές πρότυπο για τα φυτοϋγειονομικά μέτρα ISPM 31 (***) και συμπεριλαμβανομένης δειγματοληψίας καταστροφής σε περίπτωση συμπτωμάτων, 
                     
                     
                     
                        και 
                     
                     
                     
                        iv) συνοδεύονται από πιστοποιητικό φυτοϋγείας στο οποίο αναγράφονται οι κωδικοί τόπων παραγωγής και αναφέρονται οι λεπτομέρειες της μεθόδου που χρησιμοποιήθηκε για την επεξεργασία μετά τη συγκομιδή, ή η χρήση της συστημικής προσέγγισης μαζί με την καθορισμένη θερμοκρασία που χρησιμοποιήθηκε και τη διάρκεια της ψυχρής επεξεργασίας που εφαρμόστηκε στην εν λόγω συστημική προσέγγιση· 
                     
                     
                     
                        και
                     
                     
                     
                        v) σε περίπτωση που η ψυχρή επεξεργασία εφαρμόστηκε κατά τη μεταφορά, εκτός από το πιστοποιητικό φυτοϋγείας, τηρούνται και διατίθενται, κατόπιν αιτήματος, αρχεία σχετικά με την εφαρμογή της επεξεργασίας.»  
                     
                  
               
               (*) ISPM 4 «Requirements for the establishment of pest free areas» (Απαιτήσεις για τον καθορισμό περιοχών απαλλαγμένων από επιβλαβείς οργανισμούς).
            
            
               (**) ISPM 10 «Requirements for the establishment of pest free places of production and pest free production sites» (Απαιτήσεις για τον καθορισμό τόπων παραγωγής απαλλαγμένων από επιβλαβείς οργανισμούς και μονάδων παραγωγής απαλλαγμένων από επιβλαβείς οργανισμούς). 
            
            
               (***) ISPM 31 «Methodologies for sampling of consignments» (Mεθοδολογίες για τη δειγματοληψία φορτίων).
            
            
               (****) ISPM 42 «Requirements for the use of temperature treatments as phytosanitary measures (Απαιτήσεις για τη χρήση χειρισμών θερμοκρασίας ως φυτοϋγειονομικών μέτρων)».
            
            
               (*****) ISPM 14 «The use of integrated measures in a systems approach for pest risk management» (Χρήση ολοκληρωμένων μέτρων στο πλαίσιο μιας συστημικής προσέγγισης για τη διαχείριση των κινδύνων από επιβλαβείς οργανισμούς).